
专讗砖 讛砖谞讛 讻讗 注"讗 - 驻讬专讜砖 砖讟讬讬谞讝诇抓

讜诪砖讬讘讬诐: 转专讬 讬专讞讬 讞住讬专讬 拽诇讗 讗讬转 诇讛讜 [砖谞讬 讞讜讚砖讬诐 讞住专讬诐 专爪讜驻讬诐, 拽讜诇 讬砖 诇讛诐], 砖讚讘专 讝讛 谞讚讬专 讘讬讜转专 讜讘讜讚讗讬 讬讜讜讚注 讛讚讘专 讘讬谞转讬讬诐.


讗 诪住讜驻专: 诇讜讬 讗拽诇注 [讛讝讚诪谉] 诇讘讘诇 讘讞讚住专 [讘讬讜诐 讗讞讚 注砖专] 讘转砖专讬 诇驻讬 讛讞砖讘讜谉 砖诐. 讗诪专: 讘住讬诐 转讘砖讬诇讗 讚讘讘诇讗讬 讘讬讜诪讗 专讘讛 讚诪注专讘讗 [讟注讬诐 讛讜讗 讛转讘砖讬诇 砖诇 讛讘讘诇讬讬诐 讘讬讜诐 讛讙讚讜诇, 讬讜诐 讛讻讬驻讜专讬诐, 砖诇 讗专抓 讬砖专讗诇], 砖注讬讘专讜 讘讗专抓 讬砖专讗诇 讗转 讞讜讚砖 讗诇讜诇 讜讛讬讛 讬讜诐 讝讛 注砖讬专讬 讘转砖专讬 诇讞砖讘讜谞诐. 讗诪专讬 诇讬讛: [讗诪专讜 诇讜]: 讗住讛讬讚 [讛注讚] 砖讛讬讜诐 讬讜诐 讛讻讬驻讜专讬诐 讜谞谞讛讙 讗祝 讗谞讜 讻讱! 讗诪专 诇讛讜 [讗诪专 诇讛诐]: 诇讗 砖诪注转讬 诪驻讬 讘讬转 讚讬谉 "诪拽讜讚砖". 讜讻讬讜谉 砖讗谞讬 诇讗 砖诪注转讬 讘诪驻讜专砖 讗祝 砖讗谞讬 讬讜讚注 诪转讬 谞拽讘注 讛讞讜讚砖 讗讬谉 讗谞讬 讬讻讜诇 诇讛注讬讚 讘诪讬砖专讬谉 讜诇砖谞讜转 讗转 讞砖讘讜谞讻诐.


诪住讜驻专, 讛讬讛 诪讻专讬讝 专' 讬讜讞谞谉: 讻诇 讛讬讻讗 讚诪讟讜 砖诇讜讞讬 [讻诇 诪拽讜诐 砖诪讙讬注讬诐 讗诇讬讜 砖诇讜讞讬诐] 砖诇 讞讜讚砖 谞讬住谉, 诇讛讜讚讬注 诪转讬 谞转拽讚砖 讛讞讜讚砖 砖讬拽讘注讜 诇驻讬 讝讛 讗转 讞讙 讛驻住讞. 讜诇讗 诪讟讜 砖诇讜讞讬 [诪讙讬注讬诐 讛砖诇讜讞讬诐] 砖诇 讞讜讚砖 转砖专讬 诇讛讜讚讬注 诪转讬 讬讜诐 讛讻讬驻讜专讬诐 讜住讜讻讜转 砖讻谉 讘转砖专讬 讗讬谞诐 讛讜诇讻讬诐 讘专讗砖 讛砖谞讛 讜讘讬讜诐 讛讻讬驻讜专讬诐, 讜谞诪爪讗 砖诇注讜诇诐 讬砖 诇讛诐 驻讞讜转 砖谞讬 讬诪讬诐 讻讚讬 诇诇讻转 诇讛讜讚讬注 诇转驻讜爪讜转 鈥� 诇讬注讘讚讜 转专讬 讬讜诪讬 [砖讬注砖讜 讙诐 讗转 讛驻住讞 砖谞讬 讬诪讬诐]. 讙讝讬专讛 注砖讜 注诇 讞讜讚砖 谞讬住谉 讗讟讜 [诪砖讜诐] 讞讜讚砖 转砖专讬, 砖讗诐 讬注砖讜 讘谞讬住谉 专拽 讬讜诐 讗讞讚 讬讘讜讗讜 诇注砖讜转 讻谉 讙诐 讘讞讜讚砖 转砖专讬, 诇诪专讜转 砖讗讬谞诐 专砖讗讬诐 诇注砖讜转 讻谉.


诪住讜驻专: 专' 讗讬讬讘讜 讘专 谞讙专讬 讜专' 讞讬讬讗 讘专 讗讘讗, 转诇诪讬讚讬讜 砖诇 专' 讬讜讞谞谉 讗讬拽诇注讜 诇讛讛讜讗 讗转专讗 讚讛讜讛 诪讟讜 [讛讝讚诪谞讜 诇诪拽讜诐 讗讞讚 砖讗诇讬讜 讛讬讜 诪讙讬注讬诐] 砖诇讜讞讬 谞讬住谉 讜诇讗 诪讟讜 [讛讬讜 诪讙讬注讬诐] 砖诇讜讞讬 转砖专讬, 讜注讘讚讬 讞讚 讬讜诪讗, 讜诇讗 讗诪专讜 诇讛讜 讜诇讗 诪讬讚讬 [讜讛讬讜 注讜砖讬诐 讘谞讬 讛诪拽讜诐 讬讜诐 讞讙 讗讞讚 讘谞讬住谉, 讜诇讗 讗诪专讜 诇讛诐 讞讻诪讬诐 讗诇讛 讚讘专]. 砖诪注 专' 讬讜讞谞谉 专讘诐 讗转 讛讚讘专 讜讗讬拽驻讚 [讜讛拽驻讬讚] 注诇讬讛诐, 砖注讜砖讬诐 讘谞讬讙讜讚 诇诪讛 砖砖诪注讜 诪驻讬讜. 讗诪专 诇讛讜 [诇讛诐]: 诇讗讜 讗诪专讬 诇讻讜 [讛讗诐 诇讗 讗诪专转讬 诇讻诐] 讛讬讻讗 讚诪讟讜 [讘诪拽讜诐 砖诪讙讬注讬诐] 砖诇讜讞讬 谞讬住谉 讜诇讗 诪讟讜 [诪讙讬注讬诐] 砖诇讜讞讬 转砖专讬 诇讬注讘讚讜 转专讬 讬讜诪讬 [砖讬注砖讜 讗祝 讘谞讬住谉 砖谞讬 讬诪讬诐], 讙讝讬专讛 谞讬住谉 讗讟讜 [诪砖讜诐] 转砖专讬!


诪住讜驻专: 专讘讗 讛讜讛 [讛讬讛] 专讙讬诇 讚讛讜讛 讬转讬讘 讘转注谞讬转讗 转专讬 讬讜诪讬 [砖讛讬讛 讬讜砖讘 讘转注谞讬转 讬讜诐 讛讻讬驻讜专讬诐 砖谞讬 讬诪讬诐 专爪讜驻讬诐] 砖诪讗 谞拽讘注 讬讜诐 讛讻讬驻讜专讬诐 诇诪讞专转 讜诇讗 讛讬讜诐. 诪住驻专讬诐: 讝讬诪谞讗 讞讚讗 讗砖转讻讞 讻讜讜转讬讛 [驻注诐 讗讞转 谞诪爪讗 砖讗讻谉 讛讬讛 讛讚讘专 讻诪讜转讜], 砖讘讗诪转 讟注讜 讛讻诇 讜讛讜讗 讛讬讛 讛讬讞讬讚 砖爪诐 讘讝诪谉.


讘讚讜诪讛 诇讝讛 诪住讜驻专: 专讘 谞讞诪谉 讬转讬讘 讘转注谞讬转讗 讻讜诇讬讛 讬讜诪讬 讚讻讬驻讜专讬 [讬砖讘 讘转注谞讬转 讘讻诇 讬讜诐 讛讻讬驻讜专讬诐] 讻专讙讬诇, 诇讗讜专转讗 讗转讗 讛讛讜讗 讙讘专讗 [诇注转 注专讘 讘讗 讗讚诐 讗讞讚] 讗诪专 诇讛讜 [诇讛诐]: 诇诪讞专 讬讜诪讗 专讘讛 讘诪注专讘讗 [诪讞专 讛讜讗 讛讬讜诐 讛讙讚讜诇, 讬讜诐 讛讻讬驻讜专讬诐, 讘讗专抓 讬砖专讗诇] 讜爪专讬讱 讗讬驻讜讗 诇爪讜诐 诇诪讞专, 讜谞诪爪讗 砖讛讜爪专讻讜 诇爪讜诐 砖谞讬 讬诪讬诐 专爪讜驻讬诐.


讗诪专 诇讬讛 [诇讜] 专讘 谞讞诪谉: 诪讛讬讻讗 讗转 [诪讗讬讝讛 诪拽讜诐 讗转讛]? 讗诪专 诇讬讛 [诇讜]: 诪谉 讛诪拽讜诐 讚诪讛专讬讗. 讗诪专 诇讬讛 [诇讜, 注诇讬讜] 讘诇砖讜谉 谞讜驻诇 注诇 诇砖讜谉: 讘讙诇诇讱 讚诐 转讛讗 讗讞专讬转讜, 讜讻讬讜讜谉 注诇 注爪诪讜, 砖讘讙诇诇 讗讜转讜 讗讚诐 注诇讬讜 诇爪讜诐 讘诪砖讱 讬讜诪讬讬诐 讜讬讻讜诇 诇诪讜转 讘砖诇 讻讱. 拽专讬 注诇讬讛 [拽专讗 注诇讬讜] 讗转 讛驻住讜拽: "拽诇讬诐 讛讬讜 专讚驻讬谞讜 诪谞砖专讬 砖诪讬诐 "(讗讬讻讛 讚, 讬讟), 砖讛专讬 讗诐 讛讬讛 砖诇讬讞 讝讛 诪讗讞专 拽爪转, 讛讬讜 讘讬谞转讬讬诐 讗讜讻诇讬诐 讜砖讜转讬诐, 讜讗讬诇讜 讛讜讗 讛拽讚讬诐 讜讘讗 讘讚讬讜拽 讘讝诪谉 砖诇讗 讬讜讻诇讜 注讜讚 诇讗讻讜诇 讜诇砖转讜转.


讘 砖诇讞 诇讬讛 [诇讜] 专讘 讛讜谞讗 讘专 讗讘讬谉 诇专讘讗: 讻讚 讞讝讬转 讚诪砖讻讛 [讻讗砖专 专讜讗讛 讗转讛 砖谞诪砖讻转] 转拽讜驻转 讟讘转 注讚 砖讬转住专 [砖讬砖讛 注砖专] 讘谞讬住谉, 砖诇驻讬 讛讞砖讘讜谉 谞诪砖讻转 转拽讜驻转 讟讘转 注讚 砖讬砖讛 注砖专 讘谞讬住谉 (砖讘讜 讗讜专讱 讛讬讜诐 讜讛诇讬诇讛 诪砖转讜讜讬诐), 讜讗诐 专讜讗讛 讗转讛 砖转诪砖讱 转拽讜驻转 讟讘转 注讚 诇讗讞专 砖讬砖讛 注砖专 讘谞讬住谉 鈥� 注讘专讛 诇讛讛讬讗 砖转讗 [注讘专 讗转 讛砖谞讛 讛讝讗转] 讜诇讗 转讞讜砖 [讜讗诇 转讞砖讜砖] 诇讛 诇讞驻砖 注讜讚 讟注诐 讗讞专, 讚讻转讬讘 [砖谞讗诪专]: "砖诪讜专 讗转 讞讚砖 讛讗讘讬讘" (讚讘专讬诐 讟讝, 讗), 讻诇讜诪专, 砖诪讜专 讗讘讬讘 砖诇 转拽讜驻讛 砖讛讜讗 转拽讜驻转 谞讬住谉 砖讬讛讗 讘讞讚砖 谞讬住谉 诇驻谞讬 讛驻住讞.


讗诪专 诇讛讜 [诇讛诐] 专讘 谞讞诪谉 诇讛谞讛讜 谞讞讜转讬 讬诪讗 [诇讗讜转诐 讬讜专讚讬 讛讬诐]: 讗转讜谉 讚诇讗 讬讚注讬转讜 讘拽讘讬注讗 讚讬专讞讗 [讗转诐 砖讗讬谉 讗转诐 讬讜讚注讬诐 讘拽讘讬注讜转 讛讞讜讚砖] 诇驻讬 专讗讬讬转 讛讬专讞, 讻讬 讞讝讬转讜 住讬讛专讗 讚诪砖诇讬诐 诇讬讜诪讗 [讻讗砖专 专讜讗讬诐 讗转诐 讗转 讛讬专讞 砖讛讜讗 诪砖诇讬诐 诇讬讜诐], 讻诇讜诪专 砖讛讬专讞 谞专讗讛 诪砖注转 砖拽讬注讛 注讚 讛谞抓 讛讞诪讛 讚注讜 诇讻诐 砖讗讝 讗诪爪注 讞讜讚砖 谞讬住谉 讜讘注讬专讜 讞诪讬专讗 [讜讘注专讜 讗转 讛讞诪抓].


讜砖讜讗诇讬诐: 讛诇讗 讗讬诪转 [诪转讬] 诪砖诇讬诐 讛讜讗 鈥� 讘讞诪讬住专 [讘讞诪讬砖讛 注砖专 讘讞讜讚砖] 讜讛讗 讗谞谉 诪讗专讘讬住专 诪讘注专讬谞谉 [讜讛专讬 讗谞讜 诪讗专讘注讛 注砖专 诪讘注专讬诐 讗谞讜] 讗转 讛讞诪抓, 讜讗诐 讻谉 诇讗 讬注砖讜 讗讝 讻专讗讜讬! 讜诪砖讬讘讬诐: 诇讚讬讚讛讜 讚诪讙诇讜 诇讛讜 注诇诪讗 [诇讛诐, 诇讬讜专讚讬 讛讬诐, 砖诪讙讜诇讛 诇讛诐 讛注讜诇诐], 讻诇讜诪专, 砖讛讗讜驻拽 驻转讜讞 讜谞专讗讛, 诪讗专讘讬住专 [诪讬讜诐 讗专讘注讛 注砖专] 讛讜讗 诪砖诇讬诐 讻诇 讛诇讬诇讛 讜讗讬谞讜 诪讞砖讬讱 注讚 讛讝专讬讞讛, 讜诇讻谉 讬讻讜诇讬诐 讛诐 诇住诪讜讱 注诇 住讬诪谉 讝讛 诇拽讘讬注转 讛驻住讞, 讜诇讘注专 讘讜 讗转 讛讞诪抓.

